cyanic-selkie/wikianc huggingface dataset:
Glukagonom
Tretman
Pojačano lučenje glukagona može se liječiti primjenom oktreotida, analoga somatostatina, koji inhibira oslobađanje glukagona. Doxorubicin i streptozotocin su također uspješno korišteni za selektivno oštećenje alfa ćelija pankreasnih otočića. Oni ne uništavaju tumor, ali pomažu da se minimizira progresija simptoma.
Epidemiologija
Manje od 251 slučaj glukagonoma opisan je u literaturi od njihovog prvog opisa (Becker ,1942). Zbog njegove rijetkosti (manje od jednog na 20 miliona u svijetu), dugoročne stope preživljavanja ostaju nepoznate. Glukagonom čini oko 1% neuroendokrinih tumora, iako to može biti potcijenjeno s obzirom da je glukagonom povezan s nespecifičnim simptomima.
Grafički dizajn
1922. godine, termin "grafički dizajn" je u upotrebu uveo američki dizajner William Anthony Dwiggins. Među ostalim terminima koji se koriste u odnosu na disciplinu i profesiju su vizuelna komunikacija, te rijeđe komercijalna umjetnost.
Po definiciji poznatog grafičkog dizajnera F. H. K. Henriona, lik firme skup je svih predodžbi, pojmova, koji postoje i koji se stvaraju kod ljudi što dolaze u kontakt s dotičnom firmom. Budući da firma ili korporacija u svom sastavu ima niz objekata: fabrike, same proizvode, pisane materijale, vozila, uniforme i sl., a bavi se i propagandnom aktivnošću, o svemu tome stiču cjelokupne dojmove klijenti, zastupnici, financijeri, najšira javnost i vlastito osoblje.
Lik firme nastaje planiranim, koordiniranim i profesionalnim djelovanjem u oblikovanju pojedinih elemenata vizuelne prezentacije firme, koje je usklađeno sa čitavom koncepcijom marketinga. Lik firme predstavlja prije svega sistematiziranje i kontroliranje nastupa poduzeća u javnosti. U tom smislu, osnovu lika firme predstavlja priručnik za njegovo provođenje (manual lika firme), koji sadrži standarde primjene elemenata vizuelne prezentacije za svaki konkretan i pretpostavljeni slučaj. U organizacionom i pravnom pogledu poželjno je da priručnik lika firme ima karakter osnovnih normativnih akata poduzeća.
Nadalje, jednu od osnovnih karakteristika realizacije lika firme predstavlja kontinuiranost djelatnosti na uspostavljanju tog lika. U tom smislu i priručnik lika firme treba shvatiti kao dinamički, a ne statički i zaokruženi sistem, tj. kao priručnik koji se stalno upotpunjuje, izmjenjuje i usavršava. Ovo usavršavanje mora biti programirano i terminski, kadrovski i organizaciono planirano.
Prednost lika firme jest u ekonomičnosti nastupa na tržištu. Naime, efekti svake marketinške akcije koja je podređena osnovnoj koncepciji lika firme kumuliraju se (zbrajaju), što u slučaju provedbe akcije marketinga bez koncepcije lika firme nije slučaj. Praktički, svaka se ekonomsko-propagandna akcija ili druga marketinška akcija u javnosti gubi nedugo nakon prestanka njenog provođenja i djelovanja. Niz međusobno nekoordiniranih akcija ne ostavlja željeni efekt.
Bitno je uočiti dvije važne postavke lika firme:
Utvrđivanje opsega lika firme predstavlja jednu od preliminiranih faza realizacije. Opseg djelovanja na izradi lika firme zavisi od slučaja do slučaja, odnosno od konkretne situacije, specifičnosti poduzeća, njegove pozicije u široj i profesionalnoj javnosti itd.
Zbog toga u ovakvom tekstu može biti globalno određen opseg na nivou modela.
Osnovni principi identifikacije (vizuelne kostante)
Sljedeće osnovne likovne elemente možemo izdvojiti kao one koje nalazimo u najvećem broju modela stvaranja lika firme:
Gornja Presjenica
Gornja Presjenica je naseljeno mjesto u općini Trnovo, Bosna i Hercegovina.
.gm
.gm je najviši Internet domen za Gambiju. Kompanija GM-NIC je zadužen za ovu domenu.
Bolje ne može
Bolje ne može američka je romantična filmska komedija snimljena 1997. godine u režiji Jamesa L. Brooksa i u produkciji Laure Ziskin. Glavne uloge tumače Jack Nicholson kao mizantropski, rasistički, opsesivno-kompulzivni romanopisac, Helen Hunt kao samohrana majka sa hronično bolesnim sinom, i Greg Kinnear kao homoseksualni umjetnik. Scenarij su zajednički napisali Mark Andrus i James L. Brooks. Umjetničke slike za film naslikao je njujorški umjetnik Billy Sullivan, čiji je rad dio kolekcije moderne umjetnosti u muzeju Metropolitan i u Muzeju umjetnosti u New Orleansu.
Na 70. dodjeli "Oscara" Nicholson i Hunt su osvojili nagrade za najboljeg glumca i najbolju glumicu respektivno, što film svrstava na listu filmova koji su osvojili obje glavne glumačke nagrade, i prvi je od 1991. godine nakon filma Kad jaganjci utihnu koji je trijumfovao u obje kategorije. Na spisku "500 najvećih filmova svih vremena" magazina Empire  zauzeo je 140. mjesto. Filmski kritičar James Berardinelli ocijenio je film kao "savršeno Božićno izdanje, ne zato što se priča odvija za vrijeme praznika, nego zato što su mnogi elementi radnje direktno preuzeti iz romana Charlesa Dickensa Božićna priča. Ali film spada u grupu filmova sa "dobrim osjećajem".
Radnja
Melvin Udall (Jack Nicholson) je 60 godina star mizantrop koji radi kod kuće i najprodavaniji je romanopisac u New Yorku i trenutno radi na svojoj 62. knjizi. On pati od opsesivno-kompulzivnog poremećaja i još kad se tome doda njegova mizantropija, on se otuđuje od gotovo sviju s kojima dolazi u kontakt. On izbjegava da hoda po pukotinama gradskih pločnika zbog svog sujevjerja da bi mu to moglo donijeti nesreću, zatim jede doručak za istim stolom u istom restoranu i svakodnevno koristi plastični pribor za jelo koji donosi sa sobom zbog njegovog patološkog straha od klica. Njega privlači konobarica, Carol Connelly (Helen Hunt), koja je i jedina konobarica u restoranu i koja ima razumijevanja za njegovo ponašanje.
Jednog dana, u stanu Melvinovog komšije homoseksualnog umjetnika po imenu Simon Bishop (Greg Kinnear), desila se provala i pljačka tokom koje skoro da je bio ubijen. Simonov agent, Frank Sachs (Cuba Gooding, Jr.) prisiljava Melvina koristeći metode zastrašivanja, da se počne brinuti za Simonovog psa, Verdella, dok je Simon u bolnici. Iako u početku ne uživa u brizi oko psa, Melvin postaje emotivno vezan za njega. Istovremeno Carol mu posvećuje više pažnje. Kada je Simon otpušten iz bolnice, Melvin nije u stanju da se emocionalno nosi sa činjenicom da mora vratiti psa. Melvinov život se još više mijenja kada Carol odlučuje da nađe posao bliže njenoj kući u Brooklynu tako da se može brinuti za svog sina Spencea (Jesse James) koji pati od akutne astme. U nemogućnosti da se navikne na drugu konobaricu, Melvin dogovara preko svog izdavača (Linda Gehringer), čiji je muž doktor (Harold Ramis) i predlaže da plati većinu medicinskih troškova njenog sina dok Carol pristaje da se vrati na stari posao. Ona oduševljeno reaguje na njegovu velikodušnost, i njih dvoje se slažu da neće biti fizičkog odnosa među njima.
U međuvremenu, Simon gubi svoj kreativni duh zbog napada koji je preživio i vremena provedenog na rehabilitaciji, i povrh toga njegov pas Verdell postao je sklon ka Melvinu. Simonu prijeti bankrot zbog njegovih medicinskih računa. Frank ga uvjerava da ode u Baltimore i da traži od svojih otuđenih roditelja novac. Budući da je Frank previše zauzet da odveze ozlijeđenog Simona u Baltimore, Melvin nevoljko pristaje na to, ali Frank posuđuje Melvinu na korištenje svoj Saab 900 kabriolet. Melvin poziva Carol da ih prati na putovanju kako bi se umanjila nelagoda. Ona nevoljko prihvaća poziv, a onda se prijateljstvo između njih troje počinje razvijati.
Nakon što su doputovali u Baltimore, Carol nagovara Melvina da je odvede na večeru. Melvinovi laskavi komentari tokom večere jako uzrujavaju Carol, i ona naglo odlazi iz restorana. Vidjevši je frustriranu, Simon je počinje skicirati polugolu u svojoj hotelskoj sobi i tako se rasplamsava njegova kreativnost, osjećajući još jednom želju da slika. On ponovo uspostavlja kontakt sa svojim roditeljima, i govori im da će kod njega biti sve u redu.
Nakon povratka u New York, Carol govori Melvinu da ne želi da bude više prisutan u njenom životu. Ona se kasnije kaje zbog svoje izjave i poziva ga da mu se izvini. Odnos između Melvina i Carol postaje zamršen sve dok Simon (kojem je Melvin dopustio da se preseli u njegov stan sve dok se on u potpunosti ne izliječi od ozljeda i dobije novi stan) ne uvjerava Melvina da izjavi ljubav Carol. Melvin ide da se vidi sa Carol, koja je neodlučna, ali pristaje da pokuša uspostaviti odnos s njim. Film se završava sa Melvinom i Carol koji odlaze u šetnju zajedno. Dok je za Carol držao otvorena vrata od slastičarnice, on shvaća da je stao na jednu pukotinu na pločniku.
Fehim Bajraktarević
Fehim Bajraktarević (Sarajevo, 14. novembra 1889. – Beograd, 22. februara 1970) bio je poznati bosanskohercegovački filolog, orijentalist i slavist. Međunarodnu afirmaciju stekao je kao jedan od osnivača moderne orijentalistike na području bivše Jugoslavije. Amidžić je Sulejmana Bajraktarevića.
Biografija
Rođen je u Sarajevu 14. novembra 1889. od oca Mustafe, trgovca iz Gornjeg Vakufa, i majke Nefise Šolbat. U Sarajevu je završio osnovnu školu te gimnaziju 1911, nakon čega odlazi na studij orijentalnih jezika i slavenske filologije na Filozofskom fakultetu u Beču. Studije je završio 1917, a naredne godine položio je profesorski ispit i odbranio doktorsku disertaciju o arapskom predislamskom pjesniku Ebu Kabiru el-Hudaliju. Specijalizaciju je 1919. proveo u Londonu (University College), a od 1922. do 1924. na Faculté des Lettres u Alžiru. 1925. počeo je predavati predmet Historija perzijske književnosti na Katedri za svjetsku književnost Filozofskog (kasnije Filološkog) fakulteta Univerziteta u Beogradu, gdje 1926. osniva Katedru za orijentalnu filologiju na čijem čelu ostaje do penzionisanja 1960. Vanredni profesor postao je 1929, a redovni 1939. Poslije penzionisanja rad nastavlja kao honorarni nastavnik. Umro je 22. februara 1970. u Beogradu.
Poznavao je perzijski, arapski, turski, francuski, engleski, italijanski i ruski jezik. Prevodio je s orijentalnih jezika na bosanski i francuski. Bio je član Međunarodnog savjetodavnog odbora za izdavanje djela u Leidenu, Društva francuskih orijentalista u Beogradu, Odbora za istočnjačku građu pri Srpskoj akademiji nauka i umjetnosti i Društva njemačkih orijentalista. Objavio je velik broj radova, poput studija arapske, perzijske i turske književnosti, prijevoda, pjesmi, te lingvističkih analiza domaćih i stranih tekstova.
IC 1754
IC 1754 (također poznat kao PGC 7307 i UGC 1424) je kompaktna galaksija koja je udaljena oko 237 miliona sg od Zemlje i nalazi se u sazviježđu Ribe. Najveći prečnik je 0,80 (55 hiljada sg) a najmanji 0,8 uglovnih minuta (55 hiljada sg). Prvo otkriće je napravio Stephane Javelle 21. decembra 1903. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Biatlon na Zimskim olimpijskim igrama 2014 – mješovita štafeta
100p|desno
Takmičenje u mješovitoj štafetnoj trci na Zimskim olimpijskim igrama 2014. u Sočiju održalo se na kompleksu za skijaško trčanje i biatlon Laura u Krasnoj Poljani, Krasnodarskom kraj 60 km udaljenoj od Sočija 21. februara, 2014. sa početkom u 18:30 sati po lokalnom vremenu.
Deutsches Institut für Normung
mini|desno|200px|DIN logo DIN Deutsches Institut für Normung e.V. (DIN; na bosanskom jeziku: Njemački institut za standardizaciju) je njemačka nacionalna organizacija za standardizaciju, kao i ISO oznaka te zemlje.
DIN i mini-DIN konektori, kao i DIN šina su neki od primijera starih DIN standarda koji se danas koriste širom svijeta. Međutim, trenutno postoji oko 30 hiljada DIN standarda, koji pokrivaju skoro sva polja tehnologije. Jedan od najranijih i zasigurno najpoznatijih je bio DIN 476, standard koji je uveo format papira A4 (kao i ostale formate) 1922. godine. Kasnije (1975.) je usvojen kao međunarodni standard ISO 216.
DIN je registrovana asocijacija (e.V.), osnovana 1917. godine, originalno kao Normenausschuss der deutschen Industrie (NADI, Standardizacijski komitet njemačke industrije). 1926. godine, NADI je preimenovan u Deutscher Normenausschuss (DNA, Njmeački standardizacijski komitet) kako bi se pokazalo da je standardizacija sada pokrivala mnoga polja, a ne samo industrijske produkte. 1975. godine, DNA je preimenovana u DIN, sa sjedištem u Berlinu. Od 1975. godine priznat je od njemačke vlade kao nacionalno tijelo za standardizaciju, koje predstavlja njemačke interese na međunarodnom i evropskom nivou.
Akronim DIN se često pogrešno uzima kao skraćenica za Deutsche Industrienorm (Njemački industrijski standard). Ovo se dešava zbog historijskog porijekla DIN-a od NADI-a. NADI je objavljivao svoje standarde kao DI-Norm (Deutsche Industrienorm, Njmečka industrijski standard).
Oznake DIN standarda
Oznaka DIN standarda pokazuje njegovo porijeklo (# označava broj):
NGC 7827
NGC 7827 (također poznat kao MCG 1-1-27, PGC 378 i UGC 38) je prečkasta spiralna galaksija koja je udaljena oko 243 miliona sg od Zemlje i nalazi se u sazviježđu Ribe. Najveći prečnik je 1,20 (85 hiljada sg) a najmanji 0,9 uglovnih minuta (64 hiljade sg). Prvo otkriće je napravio John Frederick William Herschel 25. septembra 1830. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Govedovići (Trnovo, FBiH)
Govedovići su naseljeno mjesto u općini Trnovo, Bosna i Hercegovina.
Amelia Earhart
Amelia Earhart (rođena 24. jula 1897. u Atchinsons, Kansas, SAD; nestala iznad Pacifika, 2. jula 1937) bila je američka pionirka avijacije i borac za prava žena.
Amelia je prva žena koja je tromotornim avionom preletjela (kao putnik) sjeverni Atlantik između 17. i 18. juna 1928. s pratiocem pilotom Wilmerom Stultzom. Prvi put je poletjela godine 1919. a samo godinu dana nakon Charlesa Lindbergha bila je prvom ženom koja je preletjela Atlantik i to sasvim sama između 20. i 21. maja 1932. U julu 1935. letjela je sama od Havaja do Kalifornije 18 sati i 16 minuta pri čemu je preletjela 3.860 kilometara. Smatra se jednim od najznačajnijih pionira avijacije.
Nešto prije svog 40 rođendana, krenula je u avanturu koju niko do tada nije uspjeo niti isprobao. Krenula je na let oko svijeta. Željela je da preleti Zemlju po dužini ekvatora. Kao avion joj je stajao na raspolaganju Lockheed Modell 10 Electra, kojeg je finansirao njen suprug George Palmer Putnam. Prvi pokušaj u martu 1937. godine je prekinut na Havajima zbog udesa prilikom uzlijetanja u kojem niko nije bio povrijeđen. Sa svojim navigatorom Fredom Nolanom startala je ponovo 21. maja 1937. u Miamiu. Nakon nekoliko međuslijetanja u Brazilu, Zapadnoj Africi, Kalkuti i Rangunu nakon što je preletjela 3/4 planiranog, startala je 2. jula iz Lae u Novoj Gvineji da preleti zadnji dio (Pacifik). Kursirala je prema ostrvu Howland gdje je još jednom htjela napraviti etapno slijetanje zbog sipanja goriva i odmora prije završne faze leta. Međutim, tu nikada nije sletjela. Nakon nekoliko radio kontakata sa zemljom avionu se gubi svaki trag.
Najveća akcija potrage u dotadašnjoj historiji, pokrenuta je nakon njenog zadnjeg javljanja preko radija 2. jula u 8:45 h sve do 19. jula kada je američka vlada odustala od dalje potrage. 64 aviona i 8 ratnih brodova američke vojske su učestvovali u potrazi, više od 402.000 km2 Pacifičkog okeana je pretraženo a sve to je koštalo od prilike 4 miliona američkih dolara u tadašnje vrijeme je to vrijedilo kao danas 100 miliona dolara. Amelia Earhart je proglašena „nestala, vjerovatno mrtva“. U njenu čast je 1938. na ostrvu Howland izgrađen svetionik.
Njeno tijelo, tijelo Freda Nolana i ostaci njihovog aviona nikada nisu pronađeni.
Teal'c
desno|mini|180px|Teal'c Teal'c (rođen oko 1899 ) je izmišljeni lik u naučno-fantastičnoj televizijskoj seriji Stargate SG-1. Teal'c je pripadnik naroda Jaffa te se smatra kao vrhunski poznavaoc Goa'ulda u SGC. Isprva je služio sistemskom lordu Goa'ulda Apofisu, ali je nakon susreta sa SG-1 timom u epizodi "Djeca Bogova" prešao na stranu Zemljana i priključio se SG-1 timu, nakon što je uvidio da on može biti ključ oslobađanja svog naroda od Goa'ulda. Njegovo ime znači "snaga". Teal'c je star više od sto godina i njegova duga služba Goa'uldima mu je omogućila da upozna različite jezike, kulture, oružja, tehnologiju i dr.
= Reference =
Stargate – Kommando SG-1 Lista över rollfigurer i Stargate
Nihad Jusufhodžić
Nihad Jusufhodžić jeste bosanskohercegovački rok muzičar i jedan od mnogobrojnih predstavnika sarajevske škole pop roka. Na sarajevskoj muzičkoj sceni pojavljuje se 1972. svirajući bas-gitaru u rok grupi Zenit. Godine 1974. zajedno sa ovim sastavom nastupio je na BOOM festivalu '74 (odsviravši pjesmu "Stara je kuća prazna"), koji je te godine bio održan u Ljubljani. Nakon nastupa s grupom Zenit, zajedno sa Seadom Lipovačom i Antom Jankovićem osniva hard rok grupu Divlje jagode s kojima je svirao na prve četiri singl ploče i njihovom debitantskom albumu iz 1978. Naredne godine napustio je Divlje jagode.
Skidajmo se do kraja
Skidajmo se do kraja britanska je dramska komedija snimljena 1997. u režiji Petera Cattanea. Glavne uloge tumače Robert Carlyle, Mark Addy, William Snape, Steve Huison, Tom Wilkinson, Paul Barber i Hugo Speer. Scenarij je napisao Simon Beaufoy. Radnja filma je postavljena u Sheffieldu, Engleska, počevši sa putopisnom reportažom o gradu iz 1972. godine. Priča se usredsređuje na šest nezaposlenih muškaraca, od kojih su četiri bivši metalski radnici, koji odlučuju da osnuju muški striptiz nešto slično Chippendale plesačima, kako bi prikupili dovoljno novca da žive negdje drugdje a za glavnog lika, Gaza, da bi mogao da vidi svog sina. Gaz izjavljuje da će njihov šou biti bolji od Chippendale plesača jer će se oni "skidati do kraja". Uprkos tome što je komedija, film također dotiče ozbiljne teme kao što su nezaposlenost, prava očeva, depresija, imotencija, homoseksualnost, gojaznost, kulturu radničke klase i samoubistvo.
Imnos eis tin Eleftherian
Ýmnos eis tin Eleftherían (bos. Himna slobodi) je nacionalna himna Grčke i Kipra. Tekst himne napisao je Dionýsios Solomós 1823. godine, dok je muziku komponovao Nikolaos Mantzaros. Sastoji se iz 158 stihova. Godine 1865., prve tri strofe, a kasnije samo prve dvije, su zvanično postale državna himna Grčke. Od 1966. godine, ova himna se koristi i kao himna Kipra.
Skidajmo se do kraja
Radnja
Jednog dana, Gaz je vidio žene postrojene ispred lokalnog kluba kako čekaju da vide Chippendale striptiz. Odmah mu je sinula ideja da osnuje svoju striptiz grupu koristeći lokalne ljude u nadi da će zarađivati dovoljno da otplati svoje obaveze alimentacije. Prvi koji se pridružio grupi je Lomper, čuvar iz čeličane, gdje su Dave i Gaz nekad radili. Depresivan, Lomper pokušava samoubistvo, ali ga je spasio Dave koji ga nagovara da se pridruži grupi. Zatim, regrutuju Geralda Coopera, njihovog bivšeg poslovođu u čeličani, koji krije od supruge činjenicu da je nezaposlen. Gaz i Dave vide Geralda i njegovu suprugu, Lindu, na času plesa i zapošljavaju ga da ih nauči neke prave plesne pokrete.
Njih četvorica održavajau otvorene audicije za zapošljavanje više članova i odlučuju se za Horsea, starijeg čovjeka koji je dobar plesač, i Guya, koji loše pleše, ali fizički dobro izgleda. Sada ih je ukupno šestoro i počinju da vježbaju svoj čin. Gaz zatim saznaje da mora platiti 100 funti, kako bi se osigurao nastup u klubu za jednu noć. On ne može da priušti ovaj novac, ali Nathan uplaćuje rezervaciju iz svoje štednje. Kada su upoznali dvije lokalne žene dok su stavljali plakate za predstavu, one ih hvale da su bolji od stvarnih Chippendale plesača jer oni se "skidaju do kraja". Dave odustaje od grupe zbog problema sa izgledom tijela i dobiva posao kao čuvar u firmi Asda. Ostali izvode javni čin u blizini čeličane pred nekim Horseovim rođakama, ali ih je policajac u prolazu uhvatio na djelu. Gaz, Gerald i Horse su uhapšeni zbog nedoličnog ponašanja. To je sve koštalo Gaza da izgubi pravo da viđa sina Nathana. Lomper i Guy uspjevaju izbjeći hapšenja, i odlaze u Lomperovu kuću gdje započinju homoseksualni odnos. Geralda u međuvremenu Linda izbacuje iz kuće nakon što je sudski izvršitelj ušao u njihovu kuću i zaplijenio njihove stvari kako bi se otplatili Geraldovi dugovi, što je uzrokovalo da ostane u Gazovoj plesnoj grupi. Kasnije Gaz odlazi u Asda-u i pita Davea ako bi mogao posuditi jaknu za pogreb Lomperove majke. Dave se slaže i odlučuje da napusti svoj posao i onda idu zajedno na sahranu. Uskoro, grupa saznaje da ih je nastup i hapšenje ustvari i proslavilo.
Film se završava sa nastupom grupe na pozornici ispred prepune kuće, a dok su se skidali svirala je verzija pjesme You Can Leave Your Hat On u izvedbi Toma Jonesa. Njihove kape su bili zadnji odjevni predmeti koje su skinuli što je izazvalo zapanjujući uspjeh.
.gn
.gn je najviši Internet domen za Gvineju. Nacionalni centar za nauku Halieutiques de Boussoura je zadužen za ovu domenu.
Krij
U grčkoj mitologiji, Krij ( Κρεῖος ili Κριός ) je bio jedan od Titana, djece Urana i Geje. Kao i drugim Titanima, Kriju nedostaje mnogo karakterizacije, ne posjeduje jedinstvenu domenu ili sopstvenu mitologiju; umjesto toga, on je očigledno imao čisto genealošku funkciju u mitologiji, da obezbijedi roditeljstvo za druge važnije figure.
Porodica
Prema Hesiodu, sa Euribijom, kćerkom Geje ("Zemlje") i Pontom ("More"), rodio je Astreja, Palanta i Perzeja. Spajanje Astrejasa Ejom, Zorom, donelo je Eosfora, Hespera, Astreju, druge zvijezde i vjetrove.
Mitologija
Dodan da popuni spisak Titana kako bi formirao podudaranje sa Dvanaest Olimpijaca, Krij je neumitno bio uključen u desetogodišnji rat između olimpijskih bogova i Titana, Titanomahije, iako bez ikakve posebne uloge. Kada je rat izgubljen, Krij je zajedno sa ostalima prognan na niži nivo Hada zvan Tartar.
Kao najmanje individualizovan među Titanima, on je zbačen u Titanomahiji. M. L. West je sugerisao kako je Hesiod popunio Titane iz jezgre grupe – dodajući tri figure iz arhaične tradicije Delfi i to Keja i Febe, čije je ime Apolon preuzeo sa proročištem, i Temide.[7] Među mogućim daljim interpolacijama među Titanima bio je Krij, čija je vrijednost za Hesioda bila isključivo kao otac Persa i dedo Hekate, za koje je Hesiod, prema Westu, bio "entuzijastičan evanđelista".
Janko Popović Volarić
Janko Popović Volarić (rođen 14. marta 1980) jest hrvatski filmski, pozorišni i televizijski glumac.
Karijera
Nakon epizodne uloge u kriminalističkoj seriji "Balkan Inc.", Janko prvu veću televizijsku ulogu dobiva u AVA-inoj telenoveli "Obični ljudi" gdje tumači lik dobroćudnog poduzetnika Pavla Dragana. Nakon završetka snimanja serije, AVA mu nudi ulogu u još jednoj nadolazećoj telenoveli "Ponos Ratkajevih", no ovoga puta Janko se hrvatskoj publici predstavio u glavnoj ulozi plemića Krste Ratkaja.
U drugoj polovici 2008. godine., dobiva prvu ulogu negativca u telenoveli, onu korumpiranog poslovnog čovjeka Tome Šimunića u Ringovoj telenoveli "Sve će biti dobro".
Osim na televiziji, Janko nastupa i u kazališnim predstavama, te filmovima.
Privatni život
Janko ima sina Davida. Od 2009. do 2012. bio je u braku je s glumicom Jelenom Veljačom.
Nelsonov stub (Dublin)
mini|150p
Nelsonov stub (engleski: Nelson's Pillar), u Dublinu je bio veliki granitni stub na čijem vrhu se nalazila statua Horatio, Lord Nelsona. Nalazio se u centru Dublinske ulice O'Connell Street, i bio visok 134 ft (40.8 m), a sama statua je bila visoka 13 ft (3.9 m). Njegovo postavljanje naložio je britanski Lord Lieutenant od Irske, Vojvoda Richmonda, u čast admirala Lord Nelsona i bitke za Trafalgar. Stub je postao tramavjska stanica i sastjalište Dablinaca, a gradu je ponudio najbolji javni vidikovac do kojeg se dolazilo spiralnim stepenicama unutar osnove stuba. Uništen je 1966 bombom pripadnika grupe IRA.
Dragan Čović
Dragan Čović je bosanskohercegovački i hrvatski političar. Predsjednik je HDZ BiH i bivši hrvatski član Predsjedništva Bosne i Hercegovine. Od 2002. do 2005. također je bio član Predsjedništva BiH.
Nelsonov stub (Dublin)
Historijski pregled
Nelsonov stub je od samog početka bio neatraktivan prijedlog. Prvo ga je odbacilo Vijeće grada Dublina, ali je odluka povučena na insistiranje Vojvode pd Richmonda, britamskog Lord Lieutenanta, 1808. Smatralo se da ometa saobraćaj, ali je predstavljala i podsjetnik na kolonijalnu prošlost Irske, stoga su bili brojni i pokušaji da se stub otkloni. Predlagana su riješenja koja su podrazumijevala rušenje stuba ili mijenjanje Nelsonove statue na vhu sa drugim statuama.
Dragan Čović
Završio je osnovnu i srednju tehničku školu mašinskog usmjerenja u Mostaru. Po završetku srednje škole upisuje se na Mašinski fakultet u Mostaru, koji završava 1979, stekavši zvanje diplomiranog inženjera mašinstva. Nakon završetka studija, 1980. godine zapošljava se u preduzeću SOKO Mostar i postaje direktor. Tokom 1994. angažiran je u zvanju višeg asistenta na predmetu "Ekonomika i organizacija proizvodnje" na Mašinskom fakultetu Univerziteta u Mostaru, a 1996. izabran je za docenta na predmetu "Razvoj proizvodnih sistema" na istom fakultetu. Vanredni profesor postao je 2000, a 2004. izabran je u zvanje redovnog profesora na Univerzitetu u Mostaru. Od 2002. na Ekonomskom fakultetu u Mostaru također predaje na redovnom i postdiplomskom studiju. Od 2007. na Filozofskom fakultetu u Mostaru predaje predmet "Upravljanje ljudskim resursima".
Politički angažman
Od 1998. do 2001. bio je zamjenik premijera i ministar finansija u Vladi Federacije BiH. Na Općim izborima 2002. izabran je za člana Predsjedništva BiH. U međuvremenu Čović je optužen za zloupotrebu položaja, a ta ista optužnica potvrđena je 2005. Iste godine smijenio ga je Visoki predstavnik Paddy Ashdown jer je njegova optužnica stvarala loš utjecaj na predstavljanje Bosne i Hercegovine. U Predsjedništvu ga je zamijenio Ivo Miro Jović, ali se njegov politički život otad nastavlja u svojstvu predsjednika HDZ BiH.
Nelsonov stub (Dublin)
Historijski pregled
Ostatci ovog monumenta su premješteni sa otpada East Wall u bašte Butler Housea u Kilkenny.
Dragan Čović
Politički angažman
U novembru 2006. nepravomoćno je osuđen na 5 godina zatvora jer je kompaniju "Lijanovići" oslobodio plaćanja poreza na uvoz mesa. U junu 2008. Apelaciono vijeće Suda BiH odbacilo je optužbu zbog nenadležnosti Suda BiH. Čović ponovo završava pred sudom 2009. zbog optužbe da je donosio odluke o utrošku sredstava za kupovinu stanova određenim osobama.
Na Općim izborima 2014. kao član Hrvatske demokratske zajednice Bosne i Hercegovine (HDZ BiH), s osvojenih 52,20 % glasova izabran je za člana Predsjedništva BiH.
Premier League 2010/2011.
Premijer liga Engleske 2010/2011. je bila devetnaesta sezona Premijer lige kao najvišeg ranga u engleskom nogometu. Pobjednik ove sezone je bio Manchester United. Bila je to dvanaesta titula tima sa Old Trafforda. Na dugom mjestu je bio Chelsea sa devet bodova zaostatka. Iz lige su ispali Birmingham City, Blackpool i West Ham United.
Najbolji strijelaci su bili Dimitar Berbatov i Carlos Tevez sa 20 postignutih golova, dok je najbolji asistent bio Nani sa 14 asistencija. Za najboljeg menadžera sezone je izabran Alex Ferguson, a za najboljeg igrača sezone je izabran Nemanja Vidić.
Klubovi
Ukupno 20 timova je učestvovalo u Premijer ligi 2010/2011. uključujući 17 ekipa iz prethodne sezone Premijer lige, te tri kluba iz prethodne sezone Championshipa.
.gp
.gp je najviši Internet domen za Gvadalupe. Grupa za mrežne tehnologije je zadužena za ovu domenu.
Messier 110
Messier 110 (također poznat kao M110, NGC 205, IRAS 00376+4124, MCG 7-2-14, PGC 2429 i UGC 426) je patuljasta eliptična galaksija i nalazi se u sazviježđu Andromeda.
Ovo je posljednji objekt Messierova kataloga. Charles Messier otkrio ga je 10. augusta 1773, ali ga nikad nije zabilježio i unio u katalog. Galaksiju je u katalog dodao Kenneth Glyn Jones 1967.
Karakteristike
M110 je patuljasta eliptična galaksija i zajedno s M32 satelit Andromedine galaksije. Galaksija ima prečnik od 7,900 s.g, nalazi se na istoj udaljenosti kao i M31, oko 2.5 miliona svjetlosnih godina. Galaksija je neobična u odnosu na ostale eliptične galaksije jer ima oblake prašine i gasa pored središta. Zato se ponekad M110 klasifikuje kao sferoidna galaksija a ne kao eliptična galaksija.
Masa M110 je oko 15 milijardi puta veće od mase Sunca.
I pored malih dimenzija ova galaksija ima sistem od čak 8 dosad poznatih kuglastih skupova. Najsjajniji od njih je G73 čiji je prividni sjaj + 15 magnituda. Moguće ga je posmatrati amaterskim teleskopom većim od 450 mm u prečniku.
Godine 1999, Johnson i Modjaz otkrili su novu u M110.
Amaterska posmatranja
M110 moguće je uočiti kao tamniju ali veliku mrlju sjeverno od M31. Na malim povećanjima moguće je vidjeti sve tri galaksije u istom vidnom polju. Pod tamnim nebom u 200 mm teleskopu M110 je sjajan elipsasti oblak sa sjajnom jezgrom.
Arthur Compton
mini|Arthur Compton (1929) Arthur Holly Compton (10. septembar 1892 – 15. mart 1962) bio je američki fizičar.
Godine 1923. primijetio je da elektro-magnetno zračenje (EMZ) visoke frekvencije (gama zraci, X-zraci) pri prolasku kroz plinove gubi dio svoje frekvencije, odnosno smanjuje se njegova energija. To se događa zbog interakcije između fotona svjetlosti i elektrona u plinu pri čemu fotoni dio svoje energije predaju elektronu. Tako oni nakon prolaska kroz plin imaju manju energiju i frekvenciju nego što su imali prije prolaska kroz plin. Dobitnik je Nobelove nagrade za fiziku 1927. za otkriće Compton efekta.
Grb Andore
mini|desno|200px|Grb Andore
Grb Andore postoji već vijekovima, a poznat je po tome što navodno krši pravilo boje u heraldici.
U ovakvom obliku grb je služben od 1969. godine.
Bindon Blood Stoney
Bindon Blood Stoney FRS (13. juni 1828., Oakley Park, okrug Offaly - 5. maj 1909., Dublin ) bio je irski inženjer koji je također dao značajan doprinos astronomiji. mini|Ronilačko zvono, koji je dizajnirao Stoney, sačuvano na keju Sir Johna Rogersona u Dublinu U periodu 1850-52., prije nego što je započeo svoj inženjerski posao, Stoney je pomagao Williamu Parsonsu, trećem grofu Rossea u Parsonstownu. Tamo je precizno preslikao spiralni oblik galaksije Andromeda i posmatrao 105 NGC objekata i 8 IC objekata. 91 NGC objekt i svi IC objekti bili su novi.
Gillian Anderson
Gillian Leigh Anderson, OBE, američko-britanska je televizijska i pozorišna glumica i aktivistica. Najpoznatija je po ulozi Dane Scully u naučno-fantastičnoj seriji Dosjei X. Osim toga, glumila je i u filmovima Kuća veselja (2000), Posljednji škotski kralj (2006) i u dva filma franšize Dosjei X: Dosjei X (1998) i Dosjei X: Želim vjerovati'' (2008). Između ostalih dobitnica je sljedećih nagrada: EMI nagrada za najbolju glavnu glumicu u dramskoj seriji, Najbolja glumica - drama i dvostruke Nagrade Udruženja glumaca za najbolju glumicu u dramskoj seriji.
Rane godine
Gilian je engleskog i irskog porijekla, a rođena je u Chicagu kao kći Rosemary Anderson, računarske analitičarke, i Edwarda Andersona, koji je posjedovao postprodukcijsku kompaniju. Najstarije je dijete u porodici, a ima još i brata Aarona i sestru Zoe. Uskoro nakon njenog rođenja porodica se preselila na Portoriko, gdje su ostali 15 mjeseci, da bi se potom preselili u Albany Road u London na insistiranje oca Edwarda, koji je želio steći filmsku diplomu na tamošnjoj filmskoj akademiji. Kad je imala 11 godina, njena porodica ponovo se vratila u SAD, i to u Grand Rapids u Michiganu. Devet godina provedenih u Londonu bilo je dovoljno da Gillian stekne britanski naglasak, koji će joj pri povratku u Ameriku donijeti mnoga zadirkivanja od strane vršnjaka. Međutim, brzo je usvojila odgovarajući naglasak američkog Srednjeg zapada tako da i dan danas, zavisno od mjesta gdje se nalazi, koristi različite akcente. Tako je, npr, u intervjuu sa Jayem Lenom koristila američki naglasak da bi se u intervjuu s Michaelom Parkinsonom vratila britanskom naglasku. U Michiganu je pohađala osnovnu, a onda i srednju školu, program za nadarene učenika s jakim naglaskom na humanističkih nauke, koju je i završila 1986. Tih godina pokazivala je svoju buntovnu narav te je ranih 1980-ih godina imala pirsing na nosu, oblačila se kao pankerica, a kosu je farbala u različite boje. Njene kolege iz srednje škole smatrali su je "najbizarnijom" učenicom ili "razrednim klaunom" i slično. Da bi opravdala te epitete, Gillian je pred kraj mature uhvaćana kako bravu na vratima srednje škole pokušava ispuniti ljepilom. Za vrijeme srednje škole Gillian je bila zainteresirana za pomorsku biologiju, a počela se zanimati i za glumu te je nastupala je u lokalnom pozorištu. Poslije se upisala na kurs u Nacionalnom pozorištu Velike Britanije u Ithaci (New York), a zatim i u dramsku školu "Goodman" na Univerzitetu De Paul u Chicagu, gdje je stekla i diplomu.
Karijera
upright|mini|Gillian Anderson trudna sa sinom Felixom na premijeri filma [[Dosjei X: Želim vjerovati (25. 7. 2008)]] Sa 20 godina preselila se u New York, gdje je glumila u tamošnjim pozorištima, ali i radila kao konobarica da bi preživjela. Na sebe je privukla pažnju nastupom u drami Alana Ayckbourne "Odsutni prijatelji", odigranoj u pozorišnom klubu Manhattan, za što je dobila nagradu "Pozorišni svijet". Godine 1992. seli se u Los Angeles, gdje je ostvarila i filmski debi u filmu Home fires burning.
Producent Chris Carter je 1993. insistirao kod FOX-ovih producenata da upravo Gillian Anderson tumači ulogu glavne agentice Dane Scully u seriji Dosjei X. To je uspio nakon teške borbe, u kojoj su "Foxovi" šefovi zastupali mišljenje da je za glavnu žensku ulogu potrebna nešto "seksipilnija" glumica. Naime, TV-mreža FOX je za potrebe snimanja serije Dosjei X u Vancouveru poslala 13 glumica ali je uz pomoć Cartera Gillian ipak izabrana za ulogu FBI agentice. Serija je snimana u Vancouveru, a zatim i u Los Angelesu u ukupno 9 sezona, a za ulogu agentice Scully Gillian je osvojila nekoliko prestižnih nagrada, među kojima i Emmy i Zlatni globus. Za vrijeme snimanja ove serije upoznala je scenografa Clydea Klotza, s kojim će se poslije i vjenčati.
1998. godine odigrala je glavnu žensku ulogu u prvom filmu ‘’Dosjei X’’ a 2008. godine i u drugom filmu Dosjei X: Želim vjerovati. 1999. godine, posudila je glas za sporednu ulogu u engleskoj sinhronizaciji ostvarenja Princeza Mononoke Hayao Miyazakija, i to za ulogu Moroe. Također je sudjelovala u Vagininim monolozima od Eve Ensler. Tokom 2006. i 2007. godine Gilian se pojavila u dva britanska filma: Posljednji škotski kralj (2006) i Nevini (2007).
Gillian tumači i ulogu Nore u Kući lutaka Henrika Ibsena u londonskom West Endu, tokom ograničenog angažmana, koji je trajao od 14. maja do 18. jula 2009.
Porodični život
Prilikom snimanja prve sezone serije Dosjei X, Gillian se upoznala sa scenografom Clydeom Klotzom s kojim se vjenčala početkom 1994. 25. septembra 1994. rodila je kćer Piper Maru, a sa suprugom se rastala početkom 1997. U decembru 2004. Gillian se udala za svog drugog muža, Juliana Ozannea, u selu Shella na ostrvu Lamu, u blizini Kenije. Anderson i Ozanne objavili su razvod 21. aprila 2006. S trenutnim partnerom Markom Griffithsom ima dva sina, Oscara (rođen 1. novembra 2006) i Felixa (rođen 15. oktobra 2008).
Čitaoci magazina FHM su 1996. u takmičenju za najseksi ženu na svijetu svrstali Gillian Anderson među 100 najseksi žena svijeta. Godine 1997. magazin People ju je uvrstio u Top 50 najljepših žena na svijetu.
Tuzlait
Tuzlait je mineral iz klase borata. Ime je dobio po gradu Tuzli, gdje je otkriven 1993 godine. Otkrio ga je zagrebački mineralog Vladimir Bermanec u tuzlanskim ležištima kamene soli. Osim u Tuzli, ovaj mineral je do sada pronađen u još jednom ležištu halita u Njemačkoj. Odobren je od strane Međunarodne minerološke asocijacije (IMA) 1993 godine.
Osobine
Tuzlait je borat sa hemijskom formulom:
Nalazišta
Originalno nalazište ovog minerala je u Tuzlanskom rudniku soli, u evaporitskim naslagama kamene soli, gdje se obično nalazi skupa sa halitom. Također je pronađen i u rudniku Kohnstein u gradiću Niedersachswerfen, na obroncima gorja Harz, savezna država Tiringija, Njemačka
T-84
T-84 je ukrajinski glavni borbeni tenk proizašao iz tenka T-80, tačnije na njegovoj verziji sa dizelskim motorom T-80UD. Uveden je u operativnu upotrebu ukrajinskih oružanih snaga 1999. godine.
Proizvodnja
T-84 je zapravo nastavak razvoja tenka T-80 kojeg je projektovao biro KMDB iz Harkiva. Glavni cilj ovog projekta je bio izboriti nezavisnost ukrajinske namjenske industrije od Rusije nakon što je došlo do potekošća o ispunjavanju obaveza iz ugovora prodaje T-80UD tenkova Pakistanu. Glavna razlika po pitanju vanjskog izgleda od prethodnih tenkova je nova ukrajinska zavarena kupola koja je zamijenila lijevanu rusku kupolu (neki od T-80 tenkova isporuöenih Pakistanu imaju ukrajinske kupole, ali im nedostaju druga poboljšanja od T-84 tenka).
Značajna karakteristika T-84 tenka je omjer snage i mase koji iznosi 26 KS/t. Tenk je projektovan da dobro izdrži klime sa visokim temperaturama što uključuje klimatizaciju prostora posade.
Nakon raspada SSSR-a fabrika Mališev nije bila više u stanju nabavljati keramičke module iz Rusije, umjesto toga se po pitanju zaštite upotrebljava guma. Ukrajina je proizvela nekoliko različitih verzija i prototipova ovoga tenka namijenjenim domaćem i inostranom tržištu.
Naoružanje
Oplot MBT koji je kasnija verzija T-84 je naoružan glatkocijevnim topom KBA-3 125 mm, suspregnutim mitraljezom KT-7.62 7.62 mm i teškim mitraljezom 12.7 mm KT-12.7 koji ima ulogu protivavionske zaštite. Top tenka se puni pomoću automatskog punjača topa i ima mogućnost ispaljivanja visokoeksplozivne municije, kinetičkih penetratora ikumulativne municije.
Tenk može također iz svoje topovske cijevi vršiti ispaljivanje laserski navođenih projektila u borbi protiv neprijateljskih tenkova, oklopnih vozila i helikoptera u dometu do 5000 metara. Također može vršiti paljbu po ciljevima koji su u pokretu. Tandemska bojeva glava postavljena na projektil može uspješno djelovati protiv eksplozivno-reaktivnog oklopa i drugih modernih oklopnih zaštita.
Tenk je opremljen sa 46 projektila u borbenom kompletu od kojih se 28 nalazi u automatkom punjaču topa. Suspregnuti mitraljez ima kapacitet spremnika od 1250 metaka, mitrljez 12.7 mm 450, a psoada takđer raspolaže sa 450 metaka za automat AKS.
Sistem za upravljanje paljbom (SUP) je savremen i ima visoku vjerovatnoću pogađanja cilja iz pokreta, danju i noću, uz mogućnost da i komandir tenka gađa. Nišandžija na raspolaganju ima stabiliziranu dnevnu nišansku spravu 1G46 "Irtiš" s povećanjem 2,7x i 12x, integriranim laserskim daljinometrom i uređajem za vođenje raketa. Za ciljanje noću upotrebljava se uređaj T01-K01 dometa 600-900 metara u pasivnom režimu i 1300 m u aktivnom režimu (uz upotrebu IC reflektora). Na tenkove predviđene za izvoz se umjesto nišana T01-K01 ugrađuje termovizijski sistem Buran-E. Komandir za osmatranje koristi dnevno-noćnu spravu TKN-4S "Agat", kojom danju može otkriti ciljeve na udaljenosti od 5000 m, a noću na 900 m. U sastav sistema za upravljanje paljbom ulaze još i balistički računar 1V528 i stabilizator topa 2E42. Budući da ova elektronska oprema ne spada u najsavremenija rješenja, proizvođač nudi i mogućnost ugradnje elektronike zapadnog porijekla.
Oklopna zaštita
Oklopna zaštita je na istom nivou kao kod tenka T-80U. Kao i kod svih savremenih tenkova na prednjem dijelu kupole i tijela vozila primijenjen je višeslojni oklop. Na vozilo je postavljen i eksplozivni reaktivni oklop (ukrajinska verzija sličnog ruskog oklopa Kontakt-5) koji štiti od kumulativnih projektila i znatno umanjuje efikasnost potkalibarskih penetratora. Tenk T-84 opremljen je optoelektronskim sistemom za aktivnu odbranu Štora-1. Sistem se sastoji od signalizatora laserskog zračenja, lansera dimnih kutija i dva IC ometača koji smanjuju vjerojatnost pogađanja protivničkih protivoklopnih vođenih raketa.
Pokretljivost
Za pogon tenka koristi se dvotaktni 6-cilindrični dizelski motor 6TD-2, s vodenim hlađenjem i direktnim ubrizgavanjem goriva. Maksimalna snaga motora je 1200 KS pri 3000 obrtaja u minuti. Prednosti ovog motora u odnosu na konkurentni agregat V-46 su nešto manja potrošnja goriva, manje dimenzije i izbacivanje ispušnih plinova kroz hladnjak (čime se smanjuje IC odraz tenka). Međutim motor 6TD-2 ima i nekoliko ozbiljnih mana - kraći vijek trajanja, manju pouzdanost, probleme s hlađenjem pri visokim temperaturama i višu cijenu. Zato je u tenk na zahtjev moguće ugraditi i slabiji motor 6TD-1 (1000 ks), koji je znatno pouzdaniji i ima duži radni vijek. Snaga se prenosi preko mehaničkog prijenosa s dva planetarna mjenjača (7 stepeni prijenosa za kretanje naprijed i jedan za natrag) i servo-hidrauličnim uređajem za upravljanje. Moguća je ugradnja savremenijeg prijenosa i gusjenica s gumenim papučama za kretanje po asfaltnim cestama.
Teritorijalna odbrana
Teritorijalna odbrana (TO) je bila komponenta Oružanih snaga Socijalističke Federativne Republike Jugoslavije (OS SFRJ).
Oružane snage SFRJ sastojale su se od dvije komponente: Jugoslavenske narodne armije (JNA) i Teritorijalne odbrane. Zadatak Oružanih snaga SFRJ bio je da štite nezavisnost, suverenitet, cjelokupnost teritorije i Ustavom utvrđeno društveno uređenje SFRJ. Iako nije komponenta Oružanih snaga SFRJ, milicija se također u ratu, za vrijeme neposredne ratne opasnosti i u drugim vanrednim prilikama mogla upotrijebiti za izvršavanje vojnih zadataka za oružane snage pri čemu se jedinica milicije potčinjavala nadležnom starješini koji rukovodi borbenim dejstvom.
Osnivanju TO prethodio je razvoj koncepcije vojne doktrine "opštenarodne odbrane" koja je oblikovana 1968. godine a kao službena vojna doktrina proglašena 1969. godine donošenjem Zakona o narodnoj odbrani ("Službeni list SFRJ", broj 8/1969 od 19. 02. 1969. godine) kojim je ujedno i osnovana TO kao komponenta Oružanih snaga.
TO je uključivala sve naoružane sastave u SFRJ koji nisu pripadali JNA ili miliciji. Teritorijalna odbrana predstavljala je najširi oblik organizovanja radnih ljudi i građana za oružanu borbu i određene zadatke društvene samozaštite i najširi oblik organizovanog oružanog opštenarodnog otpora. Svrha TO bila je da veliki broj muškog stanovništva prođe vojnu obuku i bude osposobljeno za učešće u odbrani SFRJ kroz lokalno organizovane i velikim dijelom nezavisne vojne jedinice.
TO su organizovale, finansirale i opremale konstitutivne federalne jedinice - socijalističke republike (Slovenija, Hrvatska, Bosna i Hercegovina, Srbija, Crna Gora i Makedonija) i socijalističke autonomne pokrajine (Kosovo i SAP Vojvodina). Zbog toga, TO se često smatrala "republičkom vojskom", vojskama federalnih jedinica.
Historijski razvoj i motivi
Oružane snage SFRJ u biti oblikovane su u skladu sa suvremenim gledištima većine suvremenih armija. Medjutim, međunarodno okruženje određivalo je i mnoge specifičnosti oblikovanja ratne armije i vođenja rata. Naime, politički nesvrstana Titova Jugoslavija nalazila se u potpunom okruženju država koje su pripadale ili NATO paktu odnosno kapitalističkom sistemu ili Varšavskom paktu odnosno ortodoksnom komunističkom sistemu. Tome je pogodovala i unutarnja ideologija permanentnog vanjskog i unutrašnjeg neprijatelja, što je bila izlika za jednopartijski ideološki režim i unutarnju represiju. Istovremeno je strah od mnoštva neprijatelja bio nekakav kohezivni elemenat višenacionalne i višereligijske države s različitim historijskim i kulturnim korjenima. Tako su cjelokupni napori države i vladajuće komunističke partije bili usmjereni na angažiranje svekolikog ljudskog i materijalnog potencijala u obrani države i političkog sustava. Svaki građanin bio je obvezatan da u skladu sa svojim mogućnostima i ulogom u državnom i političkom sustavu maksimalno doprinosi učinkovitoj obrani. Prema Ustavu iz 1974. godine nitko nije imao pravo potpisati i priznati kapitulaciju vojske i države, otpor se trebao nastaviti i u uvjetima potpune okupacije države i propasti vojske.
Invazija snaga Varšavskog pakta 1968. na Čehoslovačku (Praško proljeće) dovelo je JNA u novi položaj. Naoružanje JNA tada se sastojalo pretežno od zaplijenjenog oružja iz Drugog svjetskog rata. Vojna industrija SFRJ nije tada imala kapacitet proizvodnje teškog oružja, koje je za potrebe JNA iz SSSR-a uvoženo. Vrhovna komanda procjenjivala je da ako neka susjedna država izvrši invaziju na SFRJ, JNA bi bila u stanju da zaustavi prvi val napada. No u slučaju napada supersile (SAD ili SSSR) to ne bi bilo moguće. Ipak vladalo je u uvjerenje kod JNA da NATO nikada ne bi tolerisao eventualni napad snaga Varšavskog pakta na SFRJ kao ni obrnuto. Proračun koji je sastavljen zahtijevao je 8 vojnika po km², što je značilo preko 1 milion na teritoriji tadašnje SFRJ. JNA je u to vrijeme, trošila 22% državnog budžeta za održavanje 200.000 vojnika u redovnom sastavu, povećanje broja po toj koncepciji bilo je onemogućeno. Tražila se jeftinija mogućnost odbrane koja bi se zasnivala na tradicijma partizanske borbe u Drugom svjetskom ratu.
Tri zaključka iz Drugog svjetskog rata
Pouka iz Drugog svjetskog rata, koju je imala Vrhovna komanda JNA, da najjeftiniji način samoodbrane postiže se upotrebom lokalnih resursa onog područja koje se brani ne upotrebljavajući ljudstvo na odbrani granica. Tadašnji Wehrmacht je strategijom Blitzkriega sve granice uspio probiti (Poljska, Francuska, Rusija) ali kasnije partizanskim ratom branilaca pretrpio znatne gubitke.
Osnivanje
19. februara 1968 donosi se zvanično zakon o ONO i DSZ. Uvodi se nastavni predmet opće odbrane na školama u SFRJ.
Vojna doktrina "opštenarodne odbrane" podrazumjevala je odbranu zemlje ili vođenje rata korištenjem svih ljudskih i materijalnih sredstava i snaga društva u borbi protiv agresora. "Opštenarodna odbrana" uključivala je razne oblike borbe i otpora, osim oružanih snaga (koje su glavni nosilac i oslonac borbe), u njoj učestvuje celokupno stanovništvo, uključujući sve one koji su sposobni za borbu i pružanje otpora, kao i svi ekonomski i ostali društveni potencijali.
Oružane snage SFRJ bile su sastavljene od Jugoslovenske narodne armije (JNA) kao manevarske komponente i Teritorijalne obrane (TO) kao prostorne komponente, koja je bila najširi oblik organiziranog oružanog općenarodnog otpora. Svim postrojbama i operativno-strategijskim sastavima JNA, kao i operativno-strategijskim sastavima TO, zapovijedalo je Vrhovno zapovjedništvo kojeg je činilo Predsjedništvo SFRJ – po jedan izabrani predstavnik svake republike i pokrajine. Stručnu potporu činio je Štab Vrhovne komande, u koji je u ratnom stanju ulazilo savezno ministarstvo obrane (Savezni sekretarijat narodne odbrane – SSNO). Njemu su bila podredjena vojišta kao vojno-teritorijalna zapovjedništva, čije se zone odgovornosti nisu podudarala sa političko-teritorijalnom podjelom države6. Ratno zrakoplovstvo i protuzračna obrana bili su takodjer pod neposrednim zapovjedništvom Vrhovnog zapovjedništva. Ratna mornarica i obrana priobalnog dijela (Istra, Hrvatsko Primorje, Dalmacija, Boka Kotorska i crnogorska obala) bila je pod zapovjedništvom Vojnopomorske oblasti koja je opet bila podredjena vrhovnom zapovijedanju. Vrhovnom zapovjedništvu bili su podredjeni i Republički stožeri TO kao vojno-teritorijalna zapovjedništva republika.